**ЛИЦЕ ЗА КОНТАКТИ**

 Н. Павлова – гл. инсп.

 отдел ДЗК, дирекция ОЗ

 Тел. 655514

**22.04.2022 г. - МЕЖДУНАРОДЕН ДЕН НА ЗЕМЯТА**

***„*Инвестираме в нашата планета*“***

Денят на Земята се отбелязва за първи път на 22 април 1970 г., за да се подчертае необходимостта от **опазване на природните ресурси на планетата**. **Зеленото бъдеще е проспериращо бъдеще.**

Тази година се поставя фокус върху екологичната и социална политика, устойчивото развитие, зелените технологии и иновативното мислене, които могат да възстановят екосистемите и да съхранят здравето и живота на хората в световен мащаб. Акцентира се върху адаптацията към изменението на климата и начините за справяне с проблема.
Настъпил е моментът за действия, защото възстановяването на Земята зависи от всички, не само защото ни е грижа за природата, а защото всички ние живеем в тази околна среда. Всеки от нас се нуждае от здрава планета. Здравата планета не е опция - тя е необходимост.
И въпреки че все още има време за разрешаване на климатичната криза, време е да изберем проспериращо и устойчиво бъдеще, и време да възстановим природата, изграждайки здрава планета за нашите деца и техните деца. Изменението на климата ще продължи да засяга все повече икономическите отрасли, ще увеличава недостига, ще намалява печалбите и перспективите за работа, като това ще повлияе на всички нас.

От социална и икономическа гледна точка, е наложително компаниите, независимо от мащаба си, да предприемат действия и да се съобразят с принципите на зелената икономика.